ชี้ช่องนำเข้าวัตถุดิบหน้ากากจากเอฟทีเอ
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า จากการระบาดของไวรัสโควิด-19 ส่งผลให้สินค้าที่เกี่ยวกับการป้องกันการแพร่กระจายของเชื้อไวรัส เช่น หน้ากากอนามัย และเจลล้างมือ รวมถึงวัตถุดิบในการผลิตสินค้าดังกล่าว มีความต้องการเพิ่มขึ้นอย่างรวดเร็ว และผู้ผลิตต้องเพิ่มกำลังการผลิต รวมถึงแสวงหาแหล่งนำเข้าสินค้าเพิ่มเติม ซึ่งการใช้ประโยชน์จากความตกลงการค้าเสรี (เอฟทีเอ) จะช่วยเพิ่มทางเลือกให้ผู้ผลิตไทยสามารถเข้าถึงสินค้าและวัตถุดิบจากแหล่งที่หลากหลายได้มากขึ้นหากผู้ประกอบการต้องการนำเข้าสินค้าข้างต้น สามารถขอใช้สิทธิภายใต้เอฟทีเอ โดยเสียภาษีนำเข้าในอัตราที่ถูกลง ทำให้ต้นทุนสินค้านำเข้าถูกลง หรือทำให้ต้นทุนผลิตสินค้าลดลง ซึ่งปัจจุบันแม้ว่าประเทศต่างๆ อาจประสบปัญหาขาดแคลนสินค้าและวัตถุดิบ แต่อาจมีบางประเทศที่สถานการณ์เริ่มคลี่คลาย และอาจมีกำลังผลิตพอที่จะส่งออกให้ไทยได้สำหรับเอฟทีเอ 13 ฉบับของไทย กับ 18 ประเทศคู่เอฟทีเอ ได้แก่ อาเซียน 9 จีน ญี่ปุ่น เกาหลีใต้ อินเดีย ออสเตรเลีย นิวซีแลนด์ เปรู ชิลี และฮ่องกง นั้น สำหรับการนำเข้าหน้ากากอนามัย ไทยได้ยกเลิกการเก็บภาษีนำเข้ากับ 16 ประเทศแล้ว ยกเว้น อินเดีย ที่ยังคงภาษีนำเข้าที่ 5% และฮ่องกง ที่ 8% ส่วนเจลล้างมือ ไทยยกไม่เก็บภาษีนำเข้าจาก 17 ประเทศ ยกเว้น ฮ่องกง ที่ยังเก็บภาษีที่ 3% และวัตถุดิบที่ใช้ในการผลิตหน้ากากอนามัย ซึ่งมีผ้าชนิดไม่ถักไม่ทอเป็นวัตถุดิบหลัก ซึ่งไทยได้ลดภาษีนำเข้าเป็น 0% แล้วทั้งนี้ ในปี 62 ไทยนำเข้าหน้ากากอนามัย มูลค่า 600000 เหรียญสหรัฐฯ มีจีนเป็นตลาดนำเข้าอันดับ 1 ด้วยสัดส่วนสูงถึง 94% ตามด้วย ญี่ปุ่น สหรัฐฯ เนเธอร์แลนด์ และจีนไทเป ส่วนเจลล้างมือ นำเข้า 564 ล้านเหรียญฯ มีตลาดนำเข้าสำคัญ ได้แก่ สหรัฐฯ จีน ญี่ปุ่น มาเลเซีย สิงคโปร์ และเยอรมนี ขณะที่นำเข้าผ้าชนิดไม่ถักไม่ทอ ซึ่งเป็นวัตถุดิบผลิตหน้ากากอนามัย 162 ล้านเหรียญ ตลาดนำเข้าสำคัญ ได้แก่ จีน ญี่ปุ่น สหรัฐฯ และจีนไทเป.
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า จากการระบาดของไวรัสโควิด-19 ส่งผลให้สินค้าที่เกี่ยวกับการป้องกันการแพร่กระจายของเชื้อไวรัส เช่น หน้ากากอนามัย และเจลล้างมือ
โควิด-19,ไวรัสโคโรนา,หน้ากากอนามัย,เจลล้างมือ,วัตถุดิบในการผลิตหน้ากากอนามัย,ภาษีนำเข้าหน้ากากอนามัย,ข่าววันนี้,ข่าวทั่วไป